Source: https://www.riigiteataja.ee/akt/109122014006?leiaKehtiv
Timestamp: 2020-08-13 09:47:31+00:00
Document Index: 4922199

Matched Legal Cases: ['§ 2', '§ 3', '§ 4', '§ 5', '§ 6', '§ 7', '§ 8', '§ 2', '§ 191', '§ 46', '§ 3', '§ 11', '§ 43', '§ 46', '§ 4', '§ 46', '§ 5', '§ 46', '§ 6', '§ 46', '§ 7', '§ 46', '§ 8', '§ 7', '§ 7', '§ 7', '§ 191', '§ 7', '§ 7', '§ 46']

Veterinaarnõuded muude loomade, sperma, munarakkude ja embrüotega kauplemisel – Riigi Teataja
Veterinaarnõuded muude loomade, sperma, munarakkude ja embrüotega kauplemisel
Veterinaarnõuded muude loomade, sperma, munarakkude ja embrüotega kauplemisel - sisukord
2 LOOMADEGA KAUPLEMISE VETERINAARNÕUDED
§ 2 Veterinaarnõuded ahvidega kauplemisel
§ 3 Veterinaarnõuded kabiloomalistega kauplemisel
§ 4 Veterinaarnõuded lindudega kauplemisel
§ 5 Veterinaarnõuded mesilaste ja kimalastega kauplemisel
§ 6 Veterinaarnõuded jäneseliste (Lagomorphae), naaritsate ja rebastega kauplemisel
§ 7 Veterinaarnõuded koerte, kasside ja valgetuhkrutega kauplemisel
§ 8 Veterinaarnõuded sperma, embrüote ja munarakkudega kauplemisel
RT I, 09.12.2014, 6
Veterinaarnõuded muude loomade, sperma, munarakkude ja embrüotega kauplemisel1
Vastu võetud 21.10.2008 nr 99
RTL 2008, 87, 1223
01.12.2014 RT I, 09.12.2014, 2 29.12.2014
Määrusega kehtestatakse veterinaarnõuded Euroopa Liidu liikmesriikidega (edaspidi liikmesriik) toimuva nõukogu direktiivi 92/65/EÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse (EÜT L 268, 14.9.1992, lk 54–72), lisas F nimetatud direktiividega hõlmamata loomade, sperma, munarakkude ja embrüotega kauplemise kohta.
2. peatükk LOOMADEGA KAUPLEMISE VETERINAARNÕUDED
§ 2. Veterinaarnõuded ahvidega kauplemisel
Teise liikmesriiki võib toimetada üksnes ahviliste või leemuriliste sugukonda kuuluva looma, kes vastab järgmistele veterinaarnõuetele:
1) ahviline või leemuriline on pärit loomatauditõrje seaduse § 191 lõike 1 punkti 1 kohasest asutusest, instituudist või keskusest;
2) ahvilise või leemurilisega on kaasas «Loomade ja loomsete saadustega kauplemise ning nende impordi ja ekspordi seaduse» § 46 lõike 1 kohane loomatervisesertifikaat.
§ 3. Veterinaarnõuded kabiloomalistega kauplemisel
(1) Teise liikmesriiki võib toimetada üksnes kabiloomalise, kes vastab järgmistele veterinaarnõuetele:
1) kabiloomaline on identifitseeritud «Loomatauditõrje seaduse» § 11 lõike 2 alusel kehtestatud nõuete kohaselt;
2) kabiloomaline ei ole määratud tapmiseks loomatauditõrje programmi alusel;
3) kabiloomaline ei ole vaktsineeritud suu- ja sõrataudi vastu ning ta vastab «Loomatauditõrje seaduse» § 43 lõike 2 alusel kehtestatud suu- ja sõrataudi tõrje eeskirja nõuetele;
4) kabiloomaline pärineb põllumajandusettevõttest, mille suhtes ei ole kehtestatud kitsendusi kabiloomaliste liikumisele seoses loomatauditõrje meetmetega, ning looma on peetud selles põllumajandusettevõttes alates tema sünnist või vähemalt 30 päeva enne tema laadimist teise liikmesriiki toimetamiseks kasutatavale veovahendile;
5) teise liikmesriiki toimetatav imporditud kabiloomaline pärineb ühendusevälisest riigist, mis on kantud Euroopa Komisjoni kehtestatud nende riikide nimekirja, millest on lubatud seda liiki loomi importida, ning see loom vastab nõuetele, mis on selles lõikes sätestatud nõuetega vähemalt samaväärsed;
6) kabiloomalisega on kuni sihtkohani kaasas «Loomade ja loomsete saadustega kauplemise ning nende impordi ja ekspordi seaduse» § 46 lõike 1 kohane loomatervisesertifikaat.
(2) Teise liikmesriiki võib toimetada üksnes mäletsejalise, kes vastab lõikes 1 sätestatud nõuetele ning pärineb ametlikult veiste tuberkuloosi vabast ja ametlikult brutselloosivabast karjast.
(3) Teise liikmesriiki võib toimetada ka mäletsejalise, kes ei pärine lõikes 2 nimetatud nõuete kohasest karjast, kui ta pärineb põllumajandusettevõttes olevast karjast, kus looma teise liikmesriiki toimetamiseks kasutatavale veovahendile laadimisele eelnenud 42 päeva jooksul ei ole diagnoositud ühtegi brutselloosi või tuberkuloosi juhtumit ning kus kõiki mäletsejalisi on 30 päeva jooksul enne nende laadimist veovahendile uuritud tuberkuloosi suhtes nahasiseselt ja brutselloosi antikehade puudumise suhtes ning uurimise tulemus on olnud negatiivne.
(4) Teise liikmesriiki võib toimetada üksnes sealise, kes vastab lõikes 1 sätestatud nõuetele ja järgmistele veterinaarnõuetele:
1) sealine pärineb piirkonnast, mille suhtes ei ole loomade liikumisele kehtestatud kitsendusi sigade aafrika katku tõrjemeetmete tõttu;
2) sealine pärineb põllumajandusettevõttest, mille suhtes ei ole kehtestatud loomade liikumise keeldu sigade klassikalise katku tõrjemeetmete tõttu;
3) sealine pärineb põllumajandusettevõttest, kus peetavad karjad on brutselloosivabad või karju on uuritud brutselloosi antikehade esinemise suhtes ja uurimise tulemus on olnud negatiivne.
§ 4. Veterinaarnõuded lindudega kauplemisel
Teise liikmesriiki võib toimetada üksnes nõukogu direktiiviga 2009/158/EÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta (ELT L 343, 22.12.2009, lk 74–113) hõlmamata linnu, kes vastab järgmistele veterinaarnõuetele:
1) lind pärineb põllumajandusettevõttest, kus 30 päeva jooksul enne linnu teise liikmesriiki toimetamiseks kasutatavale veovahendile laadimist ei ole diagnoositud lindude grippi;
2) lind pärineb põllumajandusettevõttest või piirkonnast, mille suhtes ei ole loomade liikumisele kehtestatud kitsendusi Newcastle’i haiguse tõrjemeetmete tõttu;
3) Euroopa Liidu territooriumile ühendusevälisest riigist imporditud lind on läbinud profülaktilise karantiini;
4) Psittacidae perekonda kuuluv lind ei pärine põllumajandusettevõttest, kus kahe kuu jooksul enne linnu teise liikmesriiki toimetamiseks kasutatavale veovahendile laadimist on diagnoositud psittakoosi (Chlamydia psittaci). Lind on identifitseeritud ning temaga on sihtkohani kaasas «Loomade ja loomsete saadustega kauplemise ning nende impordi ja ekspordi seaduse» § 46 lõike 1 kohane loomatervisesertifikaat.
§ 5. Veterinaarnõuded mesilaste ja kimalastega kauplemisel
Teise liikmesriiki võib toimetada üksnes mesilase liigist apis melifera ja kimalase liigist Bombus spp., kes vastab järgmistele veterinaarnõuetele:
1) mesilane või kimalane pärineb piirkonnast, mille suhtes ei ole loomade liikumisele kehtestatud kitsendusi ameerika haudmemädaniku esinemise tõttu;
2) mesilase või kimalasega on kuni sihtkohani kaasas «Loomade ja loomsete saadustega kauplemise ning nende impordi ja ekspordi seaduse» § 46 lõike 1 kohane loomatervisesertifikaat.
§ 6. Veterinaarnõuded jäneseliste (Lagomorphae), naaritsate ja rebastega kauplemisel
(1) Teise liikmesriiki võib toimetada üksnes jäneselise, kes vastab järgmistele veterinaarnõuetele:
1) jäneseline pärineb põllumajandusettevõttest, kus viimase kuu jooksul enne jäneselise teise liikmesriiki toimetamiseks kasutatavale veovahendile laadimist ei ole kahtlustatud ega diagnoositud marutaudi, ja jäneseline võib selle aja jooksul olla kokku puutunud üksnes loomaga, kes on pärit põllumajandusettevõttest, mis vastab samaväärsetele marutaudialastele nõuetele;
2) jäneseline pärineb põllumajandusettevõttest, kus ei ole diagnoositud kliinilist müksomatoosi.
(2) Teise liikmesriiki võib toimetada üksnes naaritsa ja rebase, kes ei ole kokku puutunud muu loomaga kui samaväärse marutaudialase staatusega põllumajandusettevõttest pärit loom ja kes vastab vähemalt ühele järgmistest veterinaarnõuetest:
1) naarits või rebane pärineb põllumajandusettevõttest, kus rakendatakse marutaudi vastu süsteemset vaktsineerimisprogrammi;
2) naarits või rebane pärineb põllumajandusettevõttest, kus ei rakendata marutaudi vastu süsteemset vaktsineerimisprogrammi ning kus ei ole marutaudi kahtlustatud ega diagnoositud viimase kuue kuu jooksul arvates loomade toimetamisest teise liikmesriiki.
(3) Sihtkoha liikmesriigi nõudel on jäneselise, naaritsa või rebasega kuni sihtkohani kaasas «Loomade ja loomsete saadustega kauplemise ning nende impordi ja ekspordi seaduse» § 46 lõike 1 kohane loomatervisesertifikaat.
§ 7. Veterinaarnõuded koerte, kasside ja valgetuhkrutega kauplemisel
(1) Teise liikmesriiki võib toimetada üksnes koera, kassi ja valgetuhkrut, kes vastab Euroopa Parlamendi ja nõukogu määruse (EL) nr 576/2013 lemmikloomade mittekaubandusliku liikumise kohta, millega tunnistatakse kehtetuks määrus (EÜ) nr 998/2003 (ELT L 178, 12.06.2013, lk 1–26), artiklites 6 ja 7 sätestatud nõuetele.
[RT I, 09.12.2014, 2 - jõust. 29.12.2014]
(2) Koera, kassi ja valgetuhkruga on kuni sihtkohani kaasas «Loomade ja loomsete saadustega kauplemise ning nende impordi ja ekspordi seaduse» § 46 lõike 1 kohane loomatervisesertifikaat.
§ 8. Veterinaarnõuded sperma, embrüote ja munarakkudega kauplemisel
(1) Teise liikmesriiki võib toimetada üksnes sperma ning embrüod ja munarakud, mis vastavad järgmistele veterinaarnõuetele:
1) lamba ja kitse sperma on kogutud, töödeldud ja säilitatud «Loomatauditõrje seaduse» § 7 lõike 2 alusel kehtestatud nõuete kohaselt;
2) hobuslane, kellelt sperma on kogutud, on kantud hobuslaste tõuraamatusse ning tema sperma on kogutud, töödeldud ja säilitatud «Loomatauditõrje seaduse» § 7 lõike 2 alusel kehtestatud nõuete kohaselt;
3) lamba, kitse, sea ja hobuslase embrüod ja munarakud on emasloomalt kogunud «Loomatauditõrje seaduse» § 7 lõike 22 alusel kehtestatud nõuete kohaselt loomatauditõrje seaduse § 191 lõike 1 punkti 1 kohane embrüokogumisrühm, embrüoid ja munarakke on töödeldud ja säilitatud «Loomatauditõrje seaduse» § 7 lõike 22 alusel kehtestatud nõuete kohaselt ning embrüote saamiseks kasutatav sperma on kogutud «Loomatauditõrje seaduse» § 7 lõike 22 alusel kehtestatud nõuete kohaselt.
(2) Lõikes 1 loetletud loomadelt pärineva sperma, embrüote ja munarakkudega on kuni sihtkohani kaasas «Loomade ja loomsete saadustega kauplemise ning nende impordi ja ekspordi seaduse» § 46 lõike 1 kohane loomatervisesertifikaat.